Pekkalan kartano

Pekkalan kartano on Joensuun Sirkkalassa, Pielisjoen rannalla sijaitseva kartanotyyppinen rakennus pihapiireineen. Kaupungin omistamalla kartanoalueella on runsaasti vanhoja asuin- ja maatilarakennuksia ja kaunis puistomainen metsäympäristö.

Kauppaneuvos Petter Parviainen rakennutti kartanon vuonna 1881 kesähuvilaksi. Vuonna 1914 Cederbergit ostivat kartanon. Vuonna 1920 se muuttui Oy Kaukas Ab:n konttoriksi.  Joensuun kaupunki hankki alueen omistukseensa 1977. 

Pekkalassa toimii Pekkalan lasten ja nuorten kuvataideoppilaitos, ja osa rakennuksista on asuinkäytössä. Alueella asuu taiteilijoita ja sitä kutsutaan "taiteilijareservaatiksi".

Pekkala on Joensuun kaupungin suojelukohde. Sen aluekokonaisuuksia ei saa rikkoa, ja niiden luonne on lisärakentamista ja korjauksia tehtäessä pyrittävä säilyttämään.

Lähteet

Joensuun rakennukset ja rakennelmat
Joensuun oppilaitokset
Suomen kartanot
Suomen 1800-luvulla rakennetut rakennukset ja rakennelmat